I Can’t Stop Loving You (Don Gibsons sang)

«I Can't Stop Loving You» er en amerikansk populærmusikksang, skrevet av countrysangeren, låtskriveren og musikeren Don Gibson. Han spilte den inn som B-siden til «Oh Lonesome Me» for RCA Victor Records 30. desember 1957.

Sangen ble også spilt inn av Ray Charles i United Recording Studios, Hollywood, 15. februar 1962, utgitt på singlen ABC-Paramount 45-10330 og var med på det banebrytende albumet Modern Sounds of Country Music fra 1962. Produsenter var Ray Charles og Sid Feller.

Ike & Tina Turner spilte inn sangen og ga den ut på albumet Live! The Ike & Tina Turner Show i 1965. I 1967 spilte de den inn igjen og ga den ut på albumet Ike & Tina Turner's Festival Of Live Performances.

Den er rangert som nummer 161 på Rolling Stones liste over The 500 Greatest Songs of All Time og som nummer 49 på CMTs 100 Greatest Songs in Country Music.

Andre coverversjoner 
Roy Orbison har spilt inn «I Can't Stop Loving You». Det ble utgitt på hans album Sings Lonely and Blue (Monument) i 1961. Produsent var Fred Foster. Denne versjonen lå på magasinet Varietys Top 100 listings.
Rick Nelson har spilt inn sangen. Den ble utgitt på hans album Album Seven by Rick (Imperial LP–12087 (stereo)), Imperial LP–9167 (mono)) i mars 1962.
Connie Francis har også spilt inn sangen. Den ble utgitt på hennes album Country Music Connie Style (MGM Records) i 1962.
Count Basie spilte inn en instrumentalversjon i 1963.
Frank Sinatra har spilt inn sangen. Den ble utgitt på hans album It Might As Wll Be Swing (Reprise) i 1965. Produsent var Sonny Burke. Dette var andre gang at Sinatra samarbeidet med Count Basie & His Orchestra.
Jerry Lee Lewis spilte inn en bluesversjon i 1969. Da han vendte tilbake til den i 1979 tok den form av en countryballade a la Gibsons originalversjon.
Martina McBride fremførte «I Can't Stop Loving You» i Charles' stil på Grand Ole Oprys tributt til ham, som opprinnelig ble vist på TV-programmet Great American Country 3. juni 2006.
 Mange andre countryartister har enten utgitt coverversjoner eller hatt suksess med sangen. De to mest suksessfulle coverversjonene var med Kitty Wells og Conway Twitty.
 Elvis Presley fremførte den i 1970-årene.
 Van Morrison, en livslang fan av Charles, har spilt inn en versjon Den ble utgitt på hans album Hymns to the Silence (Polydor) i 1991. Produsent var Morrison. Hans fremførelse av sangen på Austin City Limits Music Festival finnes på albumet Live at Austin City Limited Festival (Exile Productions Ltd.), som ble utgitt 15. november 2006. Produsent var Morrison.
Japans Nettai Tropical Jazz Band har spilt inn en coverversjon. Den ble utgitt på albumet My Favorite i 2000.
 Bryan Adams spilte inn sangen og ga den ut på albumet Tracks of My Years i 2014.

 Norsk versjon 
Benny Borg har skrevet en norsk tekst. På norsk bærer den tittelen «Vi trenger kjærlighet». Borg har spilt inn sangen. Den ble utgitt på LP-platen Benny Borg synger Elvis (Troll TMLP 511) i 1980.

 På film 
Ray Charles' versjon finnes på soundtracket til den japanske animefilmen Metoroporisu'' (2001), hvor den ble brukt istedenfor lydeffekter i filmens sluttscene.

Listeplasseringer

Referanser 

Ike & Tina Turner-sanger
Sanger fra 1957
Sanger fra USA